42 000 Liter diesel beland in poort – DieHoorn
42 000 Liter diesel beland in poort
Die tenkwa (bo) waar dit in Mei­rings­­poort omge­slaan het, en die rivier digby die ongeluks­toneel (onder) met diesel sigbaar in die water. Foto's verskaf
DIT sal na verwagting sowat twee weke duur om die 42 000 liter diesel wat Dinsdagmiddag in Mei­ringspoort uit 'n stukkende tenkwa geloop het, op te ruim.
Dié dieselstorting het gevolg nadat 'n tenkwa vol diesel Dinsdag omstreeks 11:00 by die derde brug vanaf die Klaar­stroom-kant in Meiringspoort omgeslaan het. Die bestuurder het na bewering beheer oor die voertuig verloor.
Na skatting het sowat 35 000 liter van dié diesel in die Grootrivier beland en die ander in die sand om die botsingstoneel.
Die voertuig was vanaf Voorbaai in Mosselbaai na Beaufort-Wes op pad.
Volgens Freddy Thaver, die Eden Distriksmunisipaliteit se hoof-brandbestryder, het die diesel 500 m ver in die rivier versprei voordat verdere verspreiding beperk kon word.
Boere en gemeenskappe langs die rivier is deur die Oudtshoorn-rampbestuurspan gewaarsku dat hulle en hul diere die rivierwater moet vermy.
Spanne van die Eden Distrikmunisipaliteit het Dinsdag begin om waterfilters by die waterval in Meiringspoort te installeer, terwyl Eden se brand- en reddingsdienste tot gistermiddag onverpoos gewerk het om die dieselstorting te beperk.
Die firma SpillTech is deur die eienaar van die tenkwa aangestel om die toneel op te ruim.
Eden se omgewingspesialis, Nina Viljoen, het gister gesê die verspreiding van die diesel is in 'n groot mate onder beheer nadat 'n tydelike keerwal laer in die rivier gebou is. Volgens haar kan vrektes van wilde diere en waterlewe in die omgewing van die dieselstorting egter verwag word.
"Te oordeel na die voetspore langs die rivier drink wilde diere en vee uit die ri­vier en is hulle almal tans in gevaar."
Sy sê die invloed van die dieselstorting op die bedreigde rooivin-visse in die rivier is een van die grootste bronne van kommer.
Sentraal-Karoo Rampbestuur het gister beheer van die toneel oorgeneem.
Minister braai saam op Oudtshoorn!
Die adjunk-minister van Toerisme, Elizabeth Thabethe, het Oudtshoorn die week besoek om haarself te vergewis van al die dorp...
Talle Klein Karoo-boere op hul knieë
• 30 volstruisprodusente hou op boer • 40 volstruisplase gederegistreer Deur Liesel le Roux WAT bestempel word as die...
Uitspraak in borgaansoek van Maggie Titus moontlik Woensdag
Deur Garnett Wicomb DIE borgaansoek van Magdaleen Titus, vrou die vermoorde soldaat Preston Titus, kom weer Woensdag (28 Februarie)...
Onbeskryflik, sê Wagener
Deur Liesel le Roux DIT was 'n onbeskryflike ervaring, sê Johan Wagener, bekende pro­ku­reur van Oudtshoorn, oor 'n tandemsprong...
Driejarige sterf na byt van Kaapse kobra
Deur Ilze-Mari Gründling 'N DRIEJARIGE seuntjie van Bakenskraal buite Oudtshoorn is gister oorlede nadat 'n Kaapse kobra hom gepik...
Kranse vir Preston Titus
• Familie en vriende besoek moordhuis WYLE Preston Titus se moeder en suster was Woensdag onder 'n groep mense...
Balju skuldig aan bedrog
Deur Angelique Erasmus 'N VOORMALIGE adjunk-balju van Oudtshoorn is Dinsdag in die Oudts­hoorn Landroshof deur landdros Jo­han Steynberg skuldig...
Verlamde vrou sterf in brand
Deur Angelique Erasmus 'N 57-JARIGE vrou wat bedlêend was, Jeanette Adonis, en nie op haar eie kon beweeg nie,...